Mellem jul og nytår skal Årets Fund i dansk idræt findes for 74. gang. Og denne gang er den 19-årige svømmer fra Aalborg, Viktor Bromer, blandt de nominerede. Viktor Bromer har været en del af svømmeunionens talentprogram i de seneste fire år, men alligevel kom det som en stor overraskelse for alle, at det skulle blive til sølv og dansk rekord i 200 meter butterfly ved det netop overståede EM på kortbane. Kåringen af Årets Fund 2012 finder sted i Politikens Hus fredag 28. december. Det er Danmarks Idræts-Forbund, Team Danmark og Politiken, der står bag prisen.

Opsummering:
Den 19-årige Aalborg-svømmer Viktor Bromer er blandt de ti talenter, som er nominerede til prisen som Årets Fund.